Da Sää Genezareth is es gresste Siasswossareservoir vau Israel. Duach de Wossaentnauhme is da Pegel stoak gsunkn und es bstäht de Gfoah, dass da Sää kippt. D. h. dass a si in an Soizwossasää vawaundlt, wei de untan Wossaschichtn Soizwossa san und nua de owan Siasswossa. Des Soizwossa kimmt iwas Grundwossa vom Middlmeea. Da Peglstaund wiad deshoib genau kontrolliat, damit da kritische Punkt ned untaschrittn wiad. Wauns kritisch wiad, wiad de Wossaentnauhme reduziat und de Leit miassn Wossa spoan.